paragraph_text: Matijina ili Matijaševa crkva, katolička crkva u mađarskom glavnom gradu Budimpešti, pokraj Ribarske tvrđave i Budimskog dvorca. Prema tradiciji prvotna je crkva izgrađena i posvećena 1015. godine na zahtjev kralja Stjepana Svetog, ali je uništena 1214. u provali Mongola. Današnja crkva podignuta je u kasnogotičkom stilu u drugoj polovici 14. stoljeća te je tijekom povijesti više puta oštećivana i obnavljana. Nazvana je po kralju Matiji Korvinu.